1974 májusában 64,24 métert ért el Bukarestben, ezzel a világranglistán a vezető helyre került. Júniusban a román-nszk-brit-olasz viadalon 62,52 méterrel, Athénban 63,40 méterrel, a román-ndk-kanada viadalon 62,54 méterrel, a francia-belga-holland-román viadalon pedig 64,02 méterrel nyert. Júliusban folytatta a győzelmi sorozatát: Frankfurt am Main 64,94 méter, román bajnokság 64,16 méter. Augusztusban a szófiai balkán-bajnokságon 63,84 méterrel második volt. Ezután Nyugat-Berlinben 65,26 méterrel első helyen végzett. Az Európa-bajnokság előtt negyedik helyen állt (65,84 m) a világranglistán. A római Európa-bajnokságon ezüstérmes volt. A verseny döntőjében újfent Melnikel szemben maradt alul. Szeptemberben Budapesten esőben nyert 64,62 méterrel. A szezont a román csapatbajnokságon elért 65,74 méterrel zárta.